Боян Бойчев
Възкръсване

chitanka.info

Умирам. Отново и отново.

Отново отчаяно възкръсвам.

Погубих горещи любови,

Колко чувства разпръснах!

Разпилях обричащи думи,

Разделих фаталните среши,

Свикнах да се сбогувам,

Дори да тръгвам насреща.

Умориха ми се очите

От дълго взиране в мрака,

Не забравям, който обичах,

Но никого вече не чакам!

Дните превръщам на огън

И с пепелта си отивам.

Възкръсвам отчаяно и отново,

Когато отново умирам.

ноември 2000 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.